Madrasah ibtidaiyah (dicekak MI) iku jenjang paling dhasar sajeroning pendhidhikan formal ing Indonésia, setara karo Sekolah dhasar, sing pengelolaané diayahi déning Departemen Agama. Pendhidhikan madrasah ibtidaiyah ditempuh ing dalem 6 taun, wiwit saka klas 1 nganti klas 6. Lulusan madrasah ibtidaiyah bisa nerusaké pendhidhikan menyang madrasah tsanawiyah utawa sekolah menengah pertama.
Kurikulum madrasah ibtidaiyah padha karo kurikulum sekolah dhasar, mung waé ing MI ana porsi luwih akèh ngenani pendhidhikan agama Islam. Saliyané ngajaraké mata wulangan kaya déné ing sekolah dhasar, uga ditambah wulangan-wulangan kaya:
Alquran Hadits
Aqidah Akhlak
Fiqih
Sajarah Kabudayan Islam
Basa Arab
Ing Indonésia, saben warga nagara umur 7-15 taun wajib mèlu pendhidhikan dhasar, ya iku sekolah dhasar (utawa sadrajat) 6 taun lan sekolah menengah pertama (utawa sadrajat) 3 taun.
Barkas:MIN anak sekolah.JPG
Pelajar Madrasah Ibtidaiyah Negeri (MIN) Kacamatan Gambut, Kabupatèn Banjar, Kalimantan Kidul karendhem banjir. Gambar dijupuk pungkasan Januari 2006.